**COMUNICAT**

privind metodologia de înregistrare și soluționare a candidaturilor pentru alegerea autorităţilor administraţiei publice locale din 2024

Având în vedere faptul că sintagma „**înregistrare**”, folosită de art. 52 alin. 1 teza a II-a și art. 52 alin. 7 din Legea nr. 115/2015, pentru alegerea autorităţilor administraţiei publice locale, precum și de pct. 90 și 94 din Anexa la H.G. nr. 199/2024 (pentru aprobarea calendarului acțiunilor), **presupune admiterea candidaturii prin hotărare a biroului electoral de circumscripție** și nu înregistrarea formală, procedura de lucru în privința înregistrării candidaturilor este următoarea:

- dosarele de candidatură sunt înregistrate cu număr de intrare la data depunerii, prin aplicarea pe lista de candidați/propunerea de candidatură/declarația de acceptare a candidaturii (în cazul candidaților independenți) a numărului de intrare și a datei (pe fiecare din cele 4 dosare);

- conform hotărârii BEC nr. 7H/02.04.2024, **dosarul trei și patru**, pe lângă numărul de intrare, urmează să fie certificat prin semnătura președintelui biroului electoral de circumscripție și a ștampilei;

- **dosarele trei și patru**, ce conțin copii de pe documente, **se restituie depunătorului**, unul dintre acestea urmând să fie înregistrat de către acesta la judecătoria în a cărei rază teritorială se află circumscripția electorală pentru care se depune candidatura;

*-* ***dosarele unu și doi****, ce conțin originale de pe documente,* ***se păstrează de către biroul electoral de circumscripție****, urmând ca* ***într-un termen rezonabil*** *candidaturile să fie admise sau respinse, după caz; chiar dacă, potrivit pct. 90 din Anexa la H.G. nr. 199/2024, termenul limită pentru admiterea/respingerea candidaturii și afișarea unui exemplar al propunerii de candidatură este data de 1 mai 2024,* ***vă recomandăm să soluționați candidaturile depuse cu celeritate****, pentru a da posibilitatea partidelor politice care au candidaturi respinse să vină cu noi propuneri până în data de 30 aprilie sau să își completeze lista, conform art. 52 alin. (4) din Legea nr. 115/2015; soluționarea cu celeritate a candidaturilor va ajuta și colegii de la judecătorii să gestioneze eventualele contestații formulate, nefiind de dorit să fie înregistrate multe contestații în aceeași perioadă, aproape de data limită din 1 mai 2024;*

- **hotărarea** prin care este admisă/respinsă cadidatura, **se afișează alături de lista de candidați**, pentru ca în termen de 48 de ore de la afișare să poată fi contestată de persoanele vizate de art. 54 alin. 1 și 2 din Legea nr. 115/2015, pentru alegerea autorităţilor administraţiei publice locale.